《中秋以山居不得与周文对饮况子畅在数百里外也怅然有怀》
宋代·赵蕃

山林远俗人，风月亲我辈。凉秋半今夕，痼疾况少退。

诗怀客子半，酒欠伯仁对。百年等梦幻，一笑有成败。

秃巾倚枯松，赤脚踏断濑。何当约二叟，胜践同一会。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。